UZNESENIE VLÁDY SLOVENSKEJ REPUBLIKY
č. 548
z 13. júna 2001

k návrhu na poskytnutie podpory na dobudovanie priemyselného parku IGP Vráble

Číslo materiálu:	4210/2001	
Predkladateľ:	minister hospodárstva a vedúci Úradu vlády SR	
Vláda
A.	schvaľuje
A.1.	v súlade s § 6 ods.1 zákona č. 193/2001 Z.z. návrh na poskytnutie podpory na dobudovanie priemyselného parku IGP Vráble;
B.	súhlasí 
B.1.	s použitím prostriedkov štátneho rozpočtu na rok 2001, vyčlenených v kapitole  Všeobecná pokladničná správa na program budovania priemyselných parkov, vo  výške 28,8 mil. Sk pre mesto Vráble na dobudovanie priemyselného parku IGP Vráble;
C.	ukladá	
ministerke financií
C.1.	na základe žiadosti Ministerstva hospodárstva SR uvoľniť finančné prostriedky zo štátneho rozpočtu na rok 2001 vo výške 28,8 mil. Sk z rozpočtovej kapitoly Všeobecná pokladničná správa do kapitoly Ministerstva hospodárstva SR pre mesto Vráble, ktoré ich použije na realizáciu technickej infraštruktúry priemyselného parku vo Vrábľoch podľa Špecifikácie investičných nákladov (bod B. prílohy materiálu)
	do 30. júna 2001.
Vykonajú:	ministerka financií
minister hospodárstva
Na vedomie:	primátor mesta Vráble